NOTĂ DE FUNDAMENTARE

**Secțiunea 1**

# Titlul proiectului de act normativ

|  |
| --- |
| **HOTĂRÂRE**  **privind alocarea unor sume din Fondul de rezervă bugetară la dispoziția Guvernului, prevăzut în bugetul de stat pe anul 2024, pentru suplimentarea bugetului Ministerului Transporturilor și Infrastructurii** |

**Secțiunea a 2-a**

# Motivul emiterii actului normativ

|  |  |
| --- | --- |
| 2.1. Sursa proiectului de act normativ | Legea nr. 500/2002 privind finanțele publice locale, cu modificările și completările ulterioare  Codul administrativ, parte integrantă din Ordonanța de urgență a Guvernului nr. 57/2019 privind Codul administrativ, cu modificările și completările ulterioare  Ordonanța de urgență a Guvernului nr. 12/1998 privind transportul pe căile ferate române şi reorganizarea Societății Naționale a Căilor Ferate Române, republicată, cu modificările și completările ulterioare  Regulamentul privind transportul pe căile ferate din România, parte integrantă din Ordonanța Guvernului nr. 7/2005, pentru aprobarea Regulamentului privind transportul pe căile ferate din România, republicată, cu modificările și completările ulterioare  Regulamentul (CE) nr. 1370/2007 al Parlamentului European și al Consiliului din 23 octombrie 2007 privind serviciile publice de transport feroviar și rutier de călători și de abrogare a Regulamentelor (CEE) nr. 1191/69 și nr. 1107/70 ale Consiliului  Ordonanța de urgență a Guvernului nr. 103/2013 privind salarizarea personalului plătit din fonduri publice în anul 2014, precum și alte măsuri în domeniul cheltuielilor publice  Hotărârea Guvernului nr. 1.453/2022 pentru aprobarea contractelor de servicii publice pentru perioada decembrie 2022-11 decembrie 2032 în transportul feroviar public de călători, stabilirea unor condiționalități pentru Autoritatea pentru Reformă Feroviară, operatorii de transport feroviar și Compania Națională de Căi Ferate „C.F.R.” - S.A., în vederea implementării obligațiilor de serviciu public feroviar din România, precum și pentru aprobarea metodologiilor de predare în cadrul contractelor de servicii publice cu atribuire directă a materialului rulant feroviar achiziționat cu fonduri europene  Legea nr. 33/1996 privind repunerea în unele drepturi economice a locuitorilor Munților Apuseni, cu modificările și completările ulterioare  Legea nr. 44/1994 privind veteranii de război, precum și unele drepturi ale invalizilor și văduvelor de război, republicată, cu modificările și completările ulterioare  Ordonanța Guvernului nr. 112/1999 privind călătoriile gratuite în interes de serviciu și în interes personal pe căile ferate române, cu modificările și completările ulterioare  Legea nr. 147/2000 privind reducerile acordate pensionarilor pentru transportul intern, republicată, cu modificările și completările ulterioare  Legea recunoștinței pentru victoria Revoluției Române din Decembrie 1989, pentru revolta muncitorească anticomunistă de la Brașov din noiembrie 1987 și pentru revolta muncitorească anticomunistă din Valea Jiului - Lupeni - august 1977 nr. 341/2004, cu modificările și completările ulterioare  Legea învățământului preuniversitar nr. 198/2023, cu modificările și completările ulterioare  Legea învățământului superior nr. 199/2023, cu modificările și completările ulterioare  Legea nr. 448/ 2006, cu modificările și completările ulterioare; O.G. nr. 14/ 2024 – art. II |
| 2.2. Descrierea situației actuale | Transportul feroviar de călători din România reprezintă una dintre obligațiile de serviciu public definite de autoritățile Statului Român, în sensul asigurării locuitorilor României dreptul la mobilitate, dreptul de acces la educație, dreptul de acces la piața muncii.  În conformitate cu prevederile Codului Administrativ , aprobat prin O.U.G. nr. 57/2019, obligațiile de serviciu public vizează, în general, universalitatea serviciului, continuitatea și suportabilitatea serviciului. Aceste principii sunt reglementate pentru domeniul transportului feroviar de călători din România în O.U.G. 12/1998. În baza acestor reglementări, Autoritatea pentru Reformă Feroviară, autoritatea competentă din subordinea Ministerului Transporturilor și Infrastructurii în domeniul definirii obligațiilor de serviciu public feroviar de călători, precum și al contractării serviciilor publice către operatori de transport feroviar de călători, a fundamentat în anul 2022 modul de elaborare și atribuire a contractelor de servicii publice atribuite în decembrie 2022, către șase operatori de transport feroviar de călători, în baza aprobării de către Guvernul României a H.G. nr. 1.453/2022.  Cele șase contracte atribuite operatorilor de transport feroviar de călători respectă normele europene și naționale în domeniul ajutoarelor de stat, respectând toate prevederile Regulamentului (CE) 1.370/2007 al Parlamentului European și al Consiliului din 23 octombrie 2007 privind serviciile publice de transport feroviar și rutier de călători și de abrogare a Regulamentelor (CEE) nr. 1191/69 și nr. 1107/70 ale Consiliului. Obligațiile de serviciu public se bazează pe rezultatele proiectului de asistență tehnică finanțat din fonduri europene nerambursabile „Implementarea modelului național de transport, prin actualizarea și detalierea acestuia pentru anul 2019, pentru transportul de călători pe calea ferată și definirea obligației de serviciu public de transport feroviar de călători”, implementat în perioada mai-decembrie 2021.  Operatorii de transport feroviar au obligația de a asigura, în condițiile normale de funcționare a infrastructurii feroviare deservirea localităților din România prin intermediul a 358 rute de circulație, în condițiile îndeplinirii:   * indicatorilor cantitativi (tren-kilometru, număr de călători expediați, călători-kilometru, accesibilitate persoane cu mobilitate redusă), * indicatorilor de calitate (curățenie, sisteme de climatizare, timp de funcționare a casieriilor, timp de funcționare a sistemelor electronice de vânzări titluri de călătorie), * indicatorilor de performanță (punctualitate, disponibilitate material rulant, nivel de poluare CO2 a materialului rulant, nivel de poluare CO2 a bunurilor imobile), * indicatorilor de eficiență (grad de ocupare, anulare trenuri, zile de muncă productive realizate, ore lucrate fără prejudiciu datorită accidentărilor), * programului propriu de investiții sau, după caz, a programului de operațiuni în leasing sau de închiriere asumat.   În conformitate cu prevederile art. 5 din O.U.G. nr. 12/1998, prin contractele de servicii publice se stabilesc condițiile în care Ministerul Transporturilor şi Infrastructurii, prin A.R.F., compensează operatorii de servicii publice pentru costurile suportate în schimbul îndeplinirii obligațiilor de serviciu public. Compensația de serviciu public pentru transportul feroviar public de călători se acordă operatorilor de transport feroviar de călători pe baza contractelor de servicii publice, cu respectarea prevederilor Regulamentului (CE) nr. 1.370/2007, pentru acoperirea costurilor suportate în vederea îndeplinirii obligațiilor de serviciu public. În conformitate cu prevederile pct. 2 din anexa la Regulamentul (CE) nr. 1.370/2007, compensația de serviciu public acordată nu poate depăși o sumă care corespunde efectului financiar net echivalent cu totalitatea efectelor, pozitive sau negative, ale conformării cu obligația de serviciu public asupra costurilor şi veniturilor operatorului de serviciu public.  Efectul financiar net se calculează conform următorului mecanism: efectul financiar net = costurile suportate minus efecte financiare pozitive minus sumele încasate din tarife sau orice alte venituri plus profit maxim determinat, în cazul contractelor atribuite direct, pe baza ratelor swap publicate pe pagina de internet a Consiliului Concurenței, Rețeaua Națională de Ajutor de Stat, valabile la data emiterii deciziei A.R.F. privind demararea negocierilor în vederea încheierii contractelor de servicii publice, la care se adaugă 100 de puncte de bază la rata swap relevantă.  După aprobarea contractelor, modificarea în cursul anului a parametrilor pe baza cărora s-a stabilit compensația de serviciu public nu conduce la majorarea și suportarea din bugetul de stat a unor compensații de serviciu public suplimentare față de cele prevăzute prin contractele de servicii publice.  Sumele aferente compensației de serviciu public se asigură de la bugetul de stat, prin bugetul Ministerului Transporturilor și Infrastructurii, în limita sumelor aprobate cu această destinație, potrivit legii.  Principalele elemente de cost privind îndeplinirea obligațiilor de serviciu public, sunt constituite din următoarele cheltuieli eligibile:   1. taxa de utilizarea a infrastructurii feroviare și alte servicii feroviare furnizate de administratorul (C.N.C.F CFR S.A.)/gestionarii infrastructurii feroviare, 2. cheltuieli cu personalul, 3. cheltuieli cu combustibilii și lubrifianții, 4. cheltuieli cu energia electrică de tracțiune, 5. cheltuieli cu întreținerea și repararea materialului rulant, 6. cheltuieli cu taxele și impozitele, 7. cheltuieli cu prestațiile de activități specifice siguranței feroviare (Autoritatea Feroviară Română, Autoritatea de Siguranță Feroviară, Agenția de Investigare Feroviară Română, Centrul Național de Calificare și Instruire Feroviară), 8. cheltuieli cu amortizările, respectiv cu închirierea, materialului rulant.   Principala sursă de venituri proprii este vânzarea titlurilor de călătorie.  Raportat la momentul elaborării, fundamentării și aprobării hotărârii de guvern privind atribuirea contractelor de servicii publice au survenit o serie de modificări ale structurii de piață cu impact asupra costurilor serviciilor publice de transport feroviar de călători, precum și a posibilității de compensare adecvată a efectului financiar net al obligațiilor de serviciu public, de către Ministerul Transporturilor și Infrastructurii, prin A.R.F.:   1. nivelul taxei de utilizare a infrastructurii (stabilit și aprobat în conformitate cu prevederile normelor europene și legislației naționale privind independența administratorului infrastructurii feroviare) a crescut, în medie cu 18% comparativ cu nivelul stabilit pentru anul 2023; 2. cheltuielile cu personalul au crescut pe fondul intrării în vigoare a Legii nr. 195/2020 privind statutul personalului feroviar – în conformitate cu prevederile art. 18 salariile se raportează la nivelul salariului minim pe economie în vigoare; 3. prețul de achiziție a energiei electrice de tracțiune a crescut cu 7,4% în 2024 comparativ cu realizatul la nivelul anului 2023; 4. prețul de achiziție a motorinei a variat de la 7,20 lei / litru la data de 1 ianuarie 2024 la 7,42 lei / litru la data de 1 mai 2024; 5. cheltuielile cu reparațiile materialului rulant feroviar au crescut în anul 2024 cu aprox. 10% comparativ cu aceeași perioadă a anului 2023, în contextul îndeplinirii obligațiilor legale privind efectuarea de reparații și întreținere a unui parc de material rulant îmbatrânit; 6. în contextul separării instituționale a Autorității de Supraveghere Feroviară de Autoritatea Feroviară Română, tarifele practicate pentru diversele activități au crescut de la aprox. 26,5 EUR / oră la 32 EUR / oră și de la 0,07 EUR / tr-km la 0,21 EUR / tr-km; 7. Pentru anul 2024, bugetul necesar subvențiilor a fost alocat prin Legea 421/2023 în cuantum de 1,701 miliarde lei, din care celor 6 contracte atribuite în baza H.G. nr. 1.453/2022 le-au fost alocate un buget total de 1,474 miliarde lei (comparativ cu 2,096 miliarde lei alocate în Bugetul de Cheltuieli a A.R.F. în anul 2023), respectiv 70,3%, după reținerea a 10% pentru asigurarea prudenței financiare și a 56 milioane lei pentru asigurarea rezervei CFR SA și a contractelor de servicii publice atribuite competitiv.   Fondurile necesare compensării (respectiv subvențiile alocate acoperirii diferenței dintre veniturile realizate de fiecare operator și cheltuielile eligibile) sunt alocate de la Bugetul de Stat, prin Bugetul Ministerului Transporturilor și Infrastructurii în baza legii anuale a bugetului.  În implementarea prevederilor obligațiilor de serviciu public de transport feroviar de călători, în primele două luni ale anului 2024, operatorii de transport feroviar de călători și administratorul infrastructurii feroviare, CNCF CFR SA, au constatat probleme majore în asigurarea resurselor financiare necesare funcționării trenurilor sub contract de serviciu public.  Veniturile proprii ale operatorilor de transport feroviar de călători, așa cum se menționează mai sus, se bazează pe vânzarea titlurilor de călătorie. Valoarea acestor titluri de călătorie se fixează prin act normativ, ordin al ministrului transporturilor și infrastructurii. Ultima modificare a valorii tarifelor a fost efectuată prin Ordinul ministrului transporturilor și infrastructurii nr. 548/2022 pentru aprobarea tarifelor de deservire generală din transportul feroviar public de călători, intrat în vigoare la 1 iulie 2022. Prin acest ordin tarifele au fost majorate cu aprox. 20%, comparativ cu valoarea anterioară. Conform informațiilor financiare depuse de operatorii de transport feroviar de călători la Autoritatea pentru Reformă Feroviară, în primele 3 luni ale anului 2024, încasările din vânzarea de titluri de călătorie sunt cu aprox. 13% mai mari comparativ cu aceeași perioadă a anului 2023, ceea ce vine să completeze creșterea de venituri de 20% înregistrată la nivelul anului 2023 comparativ cu anul 2022. Astfel, se observă că sistemul feroviar a reușit să atragă și călători suplimentari și creșterea de venituri nu s-a bazat doar pe creșterea tarifelor practicate.  Cu toate acestea, ponderea veniturilor proprii din total cheltuieli eligibile, pentru întregul sistem de obligații de servicii publice de transport feroviar de călători este de aprox. 28%.  Veniturile din vânzarea de titluri de călătorie includ și emiterea acestora către beneficiarii facilităților de călătorie, conform prevederilor legilor speciale în vigoare. Drepturile de compensare a valorii titlului de călătorie variază de la 50% la 100% din valoarea aprobată prin ordinul de ministru privind tarifele de deservire generală din transportul feroviar public de călători. Bugetul total alocat Autorității pentru Reformă Feroviară pentru plata, conform legii, a diferențelor de tarif către operatorii de transport feroviar este de 360.000,00 mii lei.  În condițiile utilizării mai frecvente de către beneficiari a serviciilor de transport feroviar de călători, bugetul este insuficient, A.R.F. estimând că se va afla în imposibilitatea de a efectua plăți care să acopere obligațiile sociale de transport în lunile iunie – noiembrie 2024, exigibile la plată în lunile iulie - decembrie 2024. Astfel, titlurile emise către beneficiari începând cu 1 iunie 2024 nu pot fi compensate din bugetul actual alocat A.R.F. pe anul 2023.  În conformitate cu prevederile art. 9 din Regulamentul privind transportul pe căile ferate din România, parte integrantă din Ordonanța Guvernului nr. 7/2005, sunt admiși la transport călătorii care posedă legitimații de călătorie valabile la trenul, ruta și clasa alese pentru călătorie. În tren nu se admit sau pot fi evacuate:  a) persoanele care, prin comportare, perturbă ordinea publică, contravin normelor de conduită publică şi bunelor moravuri ori care produc vătămări materialului rulant aparținând operatorului de transport feroviar sau care nu respectă prevederile prezentului regulament. Aceste persoane nu au dreptul nici la restituirea contravalorii călătoriei;  b) persoanele care, din cauză de boală, pun în pericol sănătatea celorlalți călători, în afară de cazul în care călătoresc cu plata rezervării întregului compartiment;  c) persoanele care insultă sau agresează agenții operatorului de transport feroviar sau ai administratorului/gestionarului infrastructurii feroviare aflați în timpul serviciului.  Niciuna dintre legile speciale privind drepturile la titluri de călătorie cu preț redus sau compensat 100% nu prevede încadrarea într-un plafon financiar, ci doar, în anumite cazuri, un număr maxim de călătorii pe an.  Conform activităților de serviciu public monitorizate de A.R.F. și documentelor financiare înregistrate la nivelul autorității deficitul global la nivelul tuturor serviciilor publice de transport feroviar de călători este estimat, la nivelul perioadei iulie – septembrie 2024, la aprox. 586.423 mii lei și la nivelul întregului an 2024 la aprox. 1.262.000 mii lei, în absența completării bugetului A.R.F. la capitolul 84.01 „Transporturi”, Subcapitolul 84.01.04 „Transport Feroviar”, Paragraf 84.01.04.01 „Transport pe calea ferată”, Titlul IV. „Subvenții”, precum și la capitolul 68.01 „Asigurări și asistență socială”, Subcapitolul 68.01.50 „Alte cheltuieli în domeniul asigurărilor și asistenței sociale”, Paragraf 68.01.50.50 „Alte cheltuieli în domeniul asistenței sociale”.  O.U.G. nr. 103/2013 privind salarizarea personalului plătit din fonduri publice în anul 2014, precum și alte măsuri în domeniul cheltuielilor publice prevede la art. 23 faptul că sumele reprezentând compensații de la bugetul de stat prevăzute la art. 5 din O.U.G. nr. 12/1998 se utilizează cu prioritate pentru achitarea obligațiilor curente către administratorul infrastructurii feroviare publice, a tarifului de utilizare a infrastructurii feroviare, precum și plata contravalorii energiei electrice aferente lunii anterioare; achitarea obligațiilor curente către bugetul de stat, bugetul asigurărilor sociale de stat, bugetul asigurărilor pentru șomaj, precum și bugetul Fondului național unic de asigurări sociale de sănătate. Diferența dintre suma alocată și sumele utilizate regulilor amintite se utilizează pentru asigurarea celorlalte cheltuieli prevăzute în bugetele de venituri și cheltuieli ale operatorilor de transport feroviar public de călători. În același timp, art. 5 alin. (25) din O.U.G. 12/1998 obligă A.R.F. să autorizeze plățile privind compensațiile după îndeplinirea prevederilor de la art. 23 din O.U.G. nr. 103/2013.  Conform procedurilor privind verificare, avizarea, solicitarea deschiderilor în vederea plății și efectuarea plăților către operatorii de transport feroviar de călători, sub contract cu statul român prin A.R.F., în perioada 1 – 15 ale lunii sunt efectuați pașii aferenți plății compensației, din titlul IV „Subvenții” și, în perioada 16 – 25 ale lunii, sunt efectuați pașii aferenți plății facilităților de călătorie, din Capitolul 68.01 „Asigurări și asistență socială”.  Prin aplicarea prevederilor art. 19, alin. (1) din H.G. 1.453/2022, sumele prevăzute în pachetul de servicii de rezervă a C.N.C.F. „C.F.R.” - S.A. se eliberează în octombrie.  Pentru a putea verifica, aviza și aproba deschiderile de plată ale subvențiilor și facilităților de călătorie stabilite în baza prevederilor legale, A.R.F. utilizează o aplicație informatică de raportare și verificare (ssw01 - Sistem de Colectare, Asamblare si Verificare Date Indicatori Serviciu Public și Calculul automat al subvenţiilor acordate operatorilor de transport feroviar de călători) dezvoltată în cadrul proiectului finanțat din Fonduri Europene Nerambursabile POIM 2014-2020 ”Sistem integrat, baza de date unică și furnizare de informații privind sistemul de ticketing al operatorilor de transport feroviar de călători”. Utilizarea și întreținerea acestei aplicații informatice (aflată în perioada de sustenabilitate a proiectului) se plătesc de către A.R.F. prin bugetul de cheltuieli alocat la Titlul II ”Bunuri și servicii”. Pentru asigurarea continuității utilizării aplicației (accesul la istoricul de activitate a fiecărui operator, verificare activităților curente etc.) și, subsecvent, asigurarea continuității serviciului public de transport feroviar de călători, bugetul A.R.F. trebuie suplimentat cu 1.630 mii lei, pentru a putea contracta serviciile de întreținere și exploatare pe parcursul anului 2024.  De asemenea, din bugetul aprobat pentru anul 2024, 178.200 mii lei, la Capitolul 68.01 „Asigurări și asistență socială”, Subcapitolul 68.01.50 „Alte cheltuieli în domeniul asigurărilor și asistenței sociale”, Paragraf 68.01.50.50 „Alte cheltuieli în domeniul asistenței sociale”, pentru toate categoriile de beneficiari de facilități de călătorie cu metroul, rutier și naval, s-au achitat până în prezent deconturile aferente lunilor restante pentru anul 2023 (septembrie, octombrie, noiembrie și decembrie ), ianuarie 2024, februarie 2024, respectiv martie 2024 și se vor putea achita deconturile aferente lunilor aprilie și mai 2024 pentru transportul rutier, cu metroul și naval. În concluzie, deconturile care vor intra în Ministerul Transporturilor și Infrastructurii, incepând cu luna iulie 2024, nu pot fi achitate din bugetul actual alocat M.T.I. pe anul 2024. |
| 2.3. Schimbări preconizate | Prin proiectul de hotărâre se propune, în vederea asigurării continuității serviciilor publice de transport feroviar de călători și pentru toate categoriile de beneficiari de facilități de călătorie cu metroul, rutier și naval, până la rectificarea bugetară:  1. pe anul 2024 cu suma de 586.423 mii lei credite de angajament și 586.423 mii lei credite bugetare din Fondul de rezervă bugetară la dispoziția Guvernului, prevăzut în bugetul de stat pe anul 2024, la capitolul 84.01 „Transporturi”, Subcapitolul 84.01.04 „Transport Feroviar”, Paragraf 84.01.04.01 „Transport pe calea ferată”, Titlul IV. „Subvenții”, în vederea asigurării continuității prestării obligației de serviciu public în domeniul transportului feroviar de călători, prin acoperirea costurilor suportate, dar fără a depăși suma care corespunde efectului financiar net echivalent cu totalitatea efectelor, pozitive sau negative, ale conformării cu obligația de serviciu public asupra costurilor şi veniturilor operatorului de serviciu public.  2. suplimentarea bugetului Ministerului Transporturilor și Infrastructurii pe anul 2024 cu suma de 232.989 mii lei credite de angajament și 232.989 mii lei credite bugetare din Fondul de rezervă bugetară la dispoziția Guvernului, prevăzut în bugetul de stat pe anul 2024, la capitolul 68.01 „Asigurări și asistență socială”, Subcapitolul 68.01.50 „Alte cheltuieli în domeniul asigurărilor și asistenței sociale”, Paragraf 68.01.50.50 „Alte cheltuieli în domeniul asistenței sociale”, în vederea asigurării serviciului universal, din care 185.989 mii lei credite de angajament și 185.989 mii lei credite bugetare pentru toate categoriile de beneficiari de facilități de călătorie pe calea ferată, respectiv 47.000 mii lei credite de angajament și 47.000 mii lei credite bugetare pentru toate categoriile de beneficiari de facilități de călătorie cu metroul, rutier și naval, respectiv beneficiarii Legii nr. 448/ 2006.  3. suplimentarea bugetului Ministerului Transporturilor și Infrastructurii pe anul 2024 cu suma de 1.630 mii lei credite de angajament și 1.630 mii lei credite bugetare din Fondul de rezervă bugetară la dispoziția Guvernului, prevăzut în bugetul de stat pe anul 2023, la capitolul 84.01 „Transporturi”, Subcapitolul 84.01.04 „Transport Feroviar”, paragraf 84.01.04.01 „Transport pe calea Ferată”, Titlul II. „Bunuri și servicii”, în vederea asigurării continuității prestării obligației de serviciu public în domeniul transportului feroviar de călători. La data de 13.05.2024, Administrația Centrală a Ministerului Transporturilor și Infrastructurii, are o execuție pe angajamente legale de 73,04%, iar pe angajamente bugetare de 84,13%.  Disponibilul angajamentelor legale (1804 mii lei) și angajamentelor bugetare (1.062 mii lei) se va utiliza pentru:  •contractele de achiziții pe termen de 6 luni necesare susținerii funcționării în condiții optime a MTI (servicii curățenie, combustibil, servicii imprimerie, mentenanță program contabilitate, etc);  •traduceri standarde europene;  •audit financiar Metrorex;  •pentru plata facturilor de utilități (energie electrică și termica; apă, canal și salubritate, etc).  4. sumele se utilizează pentru implementarea de către Autoritatea pentru Reformă Feroviară a programului de transport feroviar de călători, în condițiile de calitate, confort și eficiență prevăzute în contractele de servicii publice încheiate cu operatorii de transport feroviar de călători, în temeiul H.G. nr. 1.453/2022 și pentru plățile efectuate de către Ministerul Transporturilor și Infrastructurii în baza deconturilor întocmite și transmise de operatorul de transport cu metroul ( Legea 198/ 2023, Legea 199/ 2023, Legea 44/ 1994, Legea 341/ 2004), operatorii de transport rutier persoane ( Legea 147/ 2000, Legea 44/ 1994) și transport naval ( Legea 147/ 2000, Legea 198/ 2023), beneficiarii Legii nr. 448/ 2006 – O.G. nr. 14/ 2024, art. II. |
| 2.4. Alte informații | Nu au fost identificate. |

**Secțiunea a 3-a**

## Impactul socioeconomic

|  |  |
| --- | --- |
| 3.1. Descrierea generală a beneficiilor și costurilor estimate ca urmare a intrării în vigoare a actului normativ | Proiectul de act normativ nu are impact în acest domeniu. |
| 3.2. Impactul social | Asigurarea serviciului universal, continuitatea și suportabilitatea serviciului va contribui la creșterea mobilității durabile, incluziunii sociale a populației, accesul la locuri de muncă și centre de învățământ mai bune. |
| 3.3. Impactul asupra drepturilor și libertăților fundamentale ale omului | Proiectul de act normativ nu are impact în acest domeniu. |
| 3.4. Impactul macroeconomic | Proiectul de act normativ vizează creșterea eficienței modului de gestionare a bunurilor publice și private din domeniul feroviar și de creștere a competitivității serviciilor publice de transport feroviar de călători, cu impact asupra reducerii necesarului de subvenționare raportată la numărul de călători transportați. |
| 3.4.1. Impactul asupra economiei și asupra principalilor indicatori macroeconomici | Proiectul de act normativ vizează creșterea eficienței modului de gestionare a bunurilor publice și private din domeniul feroviar și de creștere a competitivității serviciilor publice de transport feroviar de călători, cu impact asupra reducerii necesarului de subvenționare raportată la numărul de călători transportați. |
| 3.4.2. Impactul asupra mediului concurențial și domeniul ajutoarelor de stat | Nu au fost identificate.  Sumele alocate sunt utilizate în cadrul unor contracte de servicii publice, atribuite în conformitate cu prevederile Regulamentului (CE) 1.370/2007 și cu încadrarea în limita sprijinului public total aprobat prin H.G. nr. 1.453/2022. |
| 3.5. Impactul asupra mediului de afaceri | Nu au fost identificate. |
| 3.6. Impactul asupra mediului înconjurător | Asigurarea continuității transportului feroviar de călători, cu consecințe privind creșterea cotei modale a acestuia în cadrul sistemului național de transport, va avea ca efect diminuarea emisiilor poluante și a emisiei de gaze cu efect de seră, ceea ce va permite limitarea cheltuielilor bugetare în domeniul sănătății și al protecției mediului pentru compensarea efectelor negative generate de aceste tipuri de emisii. |
| 3.7. Evaluarea costurilor și beneficiilor din perspectiva inovării și digitalizării | Nu au fost identificate. |
| 3.8.Evaluarea costurilor și beneficiilor din perspectiva dezvoltării durabile | Proiectul de act normativ vizează încurajarea politicilor de transfer modal al fluxurilor de mărfuri și călători spre transportul feroviar, pentru atingerea obiectivelor de depoluare stabilite prin Pactul Verde, dar și încurajarea competitivității serviciilor feroviare de transport călători și mărfuri cu impact asupra reducerii unitare a efortului sprijinului public și creșterea durabilității economice a sectorului feroviar. |
| 3.9. Alte informații | Nu au fost identificate. |

**Secțiunea a-4a**

**Impactul financiar asupra bugetului general consolidat atât pe termen scurt, pentru anul curent, cât și pe termen lung (pe 5 ani), inclusiv informații cu privire la cheltuieli și venituri**

|  |  |  |  |  |  |  |
| --- | --- | --- | --- | --- | --- | --- |
| Indicatori | Anul curent | Următorii 4 ani | | | | Media pe cinci ani |
| - mii lei - | | | | | | |
| 1 | 2 | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) impozit pe profit |  |  |  |  |  |  |
| (ii) impozit pe venit |  |  |  |  |  |  |
| b) bugete locale |  |  |  |  |  |  |
| (i) impozit pe profit |  |  |  |  |  |  |
| c) bugetul asigurărilor de stat: |  |  |  |  |  |  |
| (i) contribuții de asigurări |  |  |  |  |  |  |
| d) alte tipuri de venituri |  |  |  |  |  |  |
| 4.2. Modificări ale cheltuielilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| b) bugete locale: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| 4.3. Impact financiar, plus/minus, din care: |  |  |  |  |  |  |
| a) buget de stat |  |  |  |  |  |  |
| b) bugete locale |  |  |  |  |  |  |
| 4.4. Propuneri pentru acoperirea creșterii cheltuielilor bugetare | Nu au fost identificate, propunerile de modificări legislative vizând optimizarea unor procese deja reglementate anterior. | | | | | |
| 4.5. Propuneri pentru a compensa reducerea veniturilor bugetare | Nu au fost identificate, propunerile de modificări legislative vizând optimizarea unor procese deja reglementate anterior. | | | | | |
| 4.6. Calcule detaliate privind fundamentarea modificărilor veniturilor și/sau cheltuielilor bugetare |  |  |  |  |  |  |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente:  a) fișa financiară prevăzută la art. 15 din Legea nr. [500/2002](file:///C:\Users\user\sintact%204.0\cache\Legislatie\temp197918\00057056.htm) privind finanțele publice, cu modificările și completările ulterioare, însoțită de ipotezele și metodologia de calcul utilizată;  b) declarație conform căreia majorarea de cheltuială respectivă este compatibilă cu obiectivele și prioritățile strategice specificate în strategia fiscal-bugetară, cu legea bugetară anuală și cu plafoanele de cheltuieli prezentate în strategia fiscal-bugetară. | Nu au fost identificate, având în vedere că Fondul intervenție la dispoziția Guvernului este parte a bugetului general consolidat. | | | | | |
| 4.8. Alte informații | Proiectul de act normativ nu generează influențe financiare având în vedere că Fondul intervenție la dispoziția Guvernului este parte a bugetului general consolidat | | | | | |

**Secțiunea a 5-a**

**Efectele proiectului de act normativ asupra legislației în vigoare**

|  |  |
| --- | --- |
| 5.1. Măsuri normative necesare pentru aplicarea prevederilor proiectului de act normativ:  a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;  b) acte normative ce urmează a fi elaborate în vederea implementării noilor dispoziții. | Nu este cazul. |
| 5.2. Impactul asupra legislației în domeniul achizițiilor publice | Nu este cazul. |
| 5.3. Conformitatea proiectului de act normativ cu legislația UE (în cazul proiectelor ce transpun sau asigură aplicarea unor prevederi de drept UE) | Proiectul de act normativ nu se referă la acest subiect. |
| 5.3.1. Măsuri normative necesare transpunerii directivelor UE | Proiectul de act normativ nu se referă la acest subiect. |
| 5.3.2. Măsuri normative necesare aplicării actelor legislative UE | Proiectul de act normativ nu se referă la acest subiect |
| 5.4. Hotărâri ale Curții de Justiție a Uniunii Europene | Proiectul de act normativ nu se referă la acest subiect. |
| 5.5. Alte acte normative și/sau documente internaționale din care decurg angajamente asumate. | Proiectul de act normativ nu se referă la acest subiect. |
| 5.6. Alte informații | Nu au fost identificate. |

**Secțiunea a 6-a**

**Consultările efectuate în vederea elaborării proiectului de act normativ**

|  |  |
| --- | --- |
| 6.1. Informații privind neaplicarea procedurii de participare la elaborarea actelor normative | Menționăm că au fost întreprinse demersurile legale prevăzute de art. 7 din Regulamentul privind procedurile, la nivelul Guvernului, pentru elaborarea, avizarea și prezentarea proiectelor de documente de politici publice, a proiectelor de acte normative, precum și a altor documente, în vederea adoptării/aprobării, aprobat prin Hotărârea de Guvern nr. 561/2009. |
| 6.2. Informații privind procesul de consultare cu organizații neguvernamentale, institute de cercetare și alte organisme implicate | Proiectul de act normativ nu se referă la acest subiect. |
| 6.3. Informații despre consultările organizate cu autoritățile administrației publice locale | Nu este cazul. |
| 6.4. Informații privind puncte de vedere/opinii emise de organisme consultative constituite prin acte normative | Nu este cazul. |
| 6.5. Informații privind avizarea de către:  a) Consiliul Legislativ  b) Consiliul Suprem de Apărare a Țării  c) Consiliul Economic și Social  d) Consiliul Concurenței  e) Curtea de Conturi | Proiectul de act normativ va fi supus avizării Consiliului Legislativ, Consiliului Concurenței și Consiliului Economic și Social.  Proiectul de act normativ nu necesită aviz de la Curtea de Conturi și Consiliul Suprem de Apărare a Țării. |
| 6.6. Alte informații | Nu au fost identificate. |

**Secțiunea a 7-a**

**Activități de informare publică privind elaborarea și implementarea proiectului de act normative**

|  |  |
| --- | --- |
| 7.1. Informarea societății civile cu privire la elaborarea proiectului de act normativ | Proiectul de act normativ a îndeplinit procedura prevăzută de dispozițiile Legii nr. 52/2003 privind transparența decizională în administrația publică, republicată cu modificările și completările ulterioare. |
| 7.2. Informarea societății civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățenilor sau diversității biologice | Nu este cazul. |

**Secțiunea a 8-a**

**Măsuri privind implementarea, monitorizarea și evaluarea proiectului de act normativ**

|  |  |
| --- | --- |
| 8.1.Măsuri privind implementarea, monitorizarea și evaluarea proiectului de act normativ existente | Nu este cazul. |
| 8.2. Alte informații | Nu au fost identificate. |

Față de cele prezentate, a fost elaborat proiectul de Hotărâre privind alocarea unor sume din Fondul de rezervă bugetară la dispoziția Guvernului, prevăzut în bugetul de stat pe anul 2024, pentru suplimentarea bugetului Ministerului Transporturilor şi Infrastructurii.

**MINISTRUL TRANSPORTURILOR ȘI INFRASTRUCTURII**

**SORIN MIHAI GRINDEANU**

**AVIZĂM :**

**VICEPRIM-MINISTRU**

**MARIAN NEACȘU**

**MINISTRUL FINANȚELOR**

**MARCEL-IOAN BOLOȘ**

**SECRETAR DE STAT**

**IONUȚ-CRISTIAN SĂVOIU**

**SECRETAR GENERAL**

**MARIANA IONIȚĂ**

**SECRETAR GENERAL ADJUNCT**

**ADRIAN DANIEL GĂVRUȚA**

**DIRECȚIA GENERALĂ JURIDICĂ**

**DIRECTOR GENERAL**

**MARIUS TOADER**

**DIRECȚIA ECONOMICĂ**

**DIRECTOR**

**LAURA GÎRLĂ**

**DIRECȚIA TRANSPORT FEROVIAR**

**DIRECTOR**

**ADELA VLĂDUȚ**